A Törvényszék elnökének 2020. május 4‑i végzése –

Csordas és társai kontra Bizottság

(T‑146/20. R. sz. ügy)

„Ideiglenes intézkedés iránti kérelem – Közszolgálat – A Bizottság személyzeti bizottsága luxemburgi helyi személyzeti bizottságának megválasztása – Szabályszerűség – Az intézmény ellenőrzési kötelezettsége – Ideiglenes intézkedések iránti kérelem – A fumus boni iuris hiánya”

1. Ideiglenes intézkedés iránti kérelem – A végrehajtás felfüggesztése – Ideiglenes intézkedések – A biztosítás feltételei – Fumus boni juris – Sürgősség – Súlyos és helyrehozhatatlan kár – Kumulatív jelleg – A vizsgálat sorrendje és módja – Az ideiglenes intézkedésről határozó bíró mérlegelési jogköre – Az ügyben szereplő érdekek összességének mérlegelése (EUMSZ 256. cikk, (1) bekezdés, EUMSZ 278. cikk és EUMSZ 279. cikk; a Törvényszék eljárási szabályzata, 156. cikk, (3) bekezdés) (lásd: 17–20., 26. pont)

2. Tisztviselők – Képviselet – Személyzeti bizottság – Választások – Szabályszerűség – Az intézmények azon kötelezettsége, hogy biztosítsák a választások szabályszerű lebonyolítását – Terjedelem (Személyzeti szabályzat, 9. cikk, (2) bekezdés, 90. és 91. cikk) (lásd: 24. és 25. pont)

3. Tisztviselők – Képviselet – Személyzeti bizottság – Választások – A Bizottság személyzeti bizottságának központi bizottságára és a helyi személyzeti bizottságaira alkalmazandó szabályozás – A választók tudomására hozandó információk – Valamely jelölt szakszervezethez vagy szakmai szervezethez tartozása, vagy ilyen szervezet általi támogatása – Választható és másodlagos tényező (Személyzeti szabályzat, 9. cikk, (2) bekezdés) (lásd: 36–38. pont)

Tárgy

Az EUMSZ 270. cikken és az Európai Unió tisztviselői személyzeti szabályzata 91. cikkének (4) bekezdésén alapuló és elsődlegesen egyrészt először is a választási bizottság 2019. november 26‑i feljegyzése, amelyben közzétette a Bizottság személyzeti bizottsága luxemburgi helyi személyzeti bizottságára vonatkozó választási eredményeket, másodszor a szakszervezetek és szakmai szervezetek Bizottságon belüli reprezentativitásának számításáról szóló 2019. november 28‑i bizottsági határozat, harmadszor a Bizottság személyzeti bizottsága luxemburgi helyi személyzeti bizottságnak a 2019 novemberében lezajlott választások nyomán történő kinevezése, negyedszer a Bizottság személyzeti bizottsága luxemburgi helyi személyzeti bizottságának a központi személyzeti bizottságbeli képviselőit kijelölő határozatok, ötödször a Bizottság személyzetének képviselői részére többletforrást juttató bármely határozat végrehajtásának felfüggesztésére, másrészt a Bizottság arra történő kötelezésére irányuló kérelem, hogy a személyzeti bizottságot megbízatása lejártát követően is az alapügyben hozott ítélet kihirdetéséig – mandátumának a folyó ügyek ellátására történő szűkítése mellett – hivatalban tartsa, másodlagosan egyrészt a Bizottság arra történő kötelezésére irányuló kérelem, hogy a Bizottság személyzeti bizottságának a 2019 novemberében lezajlott választások nyomán kinevezett luxemburgi helyi személyzeti bizottság hatáskörét a folyó ügyekre korlátozza, másrészt e helyi személyzeti bizottság arra történő kötelezésére irányuló kérelem, hogy a Bizottság központi személyzeti bizottságába jelöljön az Union syndicale Luxembourg által állított képviselőket is.

Rendelkező rész

1) A Törvényszék elnöke az ideiglenes intézkedés iránti kérelmet elutasítja.